Diari Oficial de la Generalitat Valenciana


Sumari del DOGV 2650, del 21-12-1995 (1995/837004)

RESOLUCIÓ de 24 de novembre de 1995, de la Direcció General de Treball, per la qual es disposa el registre i publicació del Conveni Col·lectiu de Recol·lecció de Cítrics.
--------------------------------------------------------------------------------------------------------------------------------------------------------------------------

### Dades del document

Número de DOGV
:   2650

Data del DOGV
:   21-12-1995

Secció del DOGV
:   ALTRES DISPOSICIONS

Número del document
:   1995/837004


Data del document
:   24-11-1995

Organisme emissor
:   Conselleria de Treball i Afers Socials

Tipus de document
:   Resolució

RESOLUCIó de 24 de novembre de 1995, de la Direcció General de Treball, per la qual es disposa el registre i publicació del Conveni Col·lectiu de Recol·lecció de Cítrics.   
Vist el text articulat del Conveni Col·lectiu de Recol·lecció de Cítrics, presentat davant aquesta direcció general el dia 17 de novembre de 1995, signat en data 10 de novembre de 1995, d'una part per la representació de l'empresa, per la Associació Interprofessional Comitè de Gestió de Cítrics, i d'altra, en representació dels treballadors, per la Federació de Treballadors de la Terra del País Valencià d'UGT i la Federació del Camp de CC.OO, i segons el que disposa l'article 90.2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors, i articles 2, 3 i 6, del Reial Decret 1040/81, de 22 de maig, sobre Registre i Dipòsit dels Convenis Col·lectius de Treball, d'acord amb les competències transferides segons Reial Decret 4105/82, de 29 de desembre, resolc:  
Primer  
Ordenar-ne la inscripció en el Registre de Convenis Col·lectius de Treball, d'aquesta direcció general, i dipòsit del text original del conveni, amb notificació a la comissió negociadora.  
Segon  
Disposar-ne la publicació al Diari Oficial de la Generalitat Valenciana.  
València, 24 de novembre de 1995.- El director general de Treball: José Luis Colvée Millet.  
Text del conveni de treball entre les empreses i els treballadors de l'activitat de recol·lecció de cítrics  
Article 1r. àmbit territorial  
Les bases d'aquest pacte seran d'aplicació a tot el territori de la Comunitat Valenciana.  
Article 2n. àmbit funcional  
Obligarà al conjunt d'empreses, de qualsevol naturalesa, dedicades a la recol·lecció de cítrics.  
Article 3r. àmbit personal  
Serà d'aplicació a tots el productors dedicats a aquesta activitat laboral específica, incloent-s'hi les operacions de collida i les de recollida de cítrics.  
Article 4t. àmbit temporal  
La vigència d'aquest conveni serà de dues campanyes, la primera a partir del dia 1 de setembre de 1995 fins el 31 d'agost de 1996, la segona de l'1 de setembre de 1996 fins el 31 d'agost de 1997. L'entrada en vigor tindrà lloc a tots els efectes l'1 de setembre de 1995, qualsevol que siga la data d'aparició en el Diari Oficial de la Generalitat Valenciana, i finalitzarà la seua vigència el 31 d'agost de 1997 si no és prorrogat per acord exprés d'ambdues parts, o per tàcita reconducció.  
Article 5è. Denúncia  
S'estableix un termini de tres mesos abans del venciment perquè alguna de les parts signants realitze la corresponent denúncia.  
Article 6è. Retribucions salarials.  
Salaris (modalitat jornal):  
En el primer any de vigència del conveni 1 de setembre de 1995 al 31 d'agost de 1996 i després d'haver-se produït l'equiparació escaient, regiran els salaris que es detallen a continuació, ja incrementats amb un 4,50%.  
Les retribucions comprenen dues modalitats, la de salari per unitat de temps (jornal) i el salari a preu fet. Tant en el salari com en el treball a preu fet està inclosa la càrrega.  
Taula salarial 95/96  
Castelló - València - Alacant  
 València  
 Alacant Castelló  
Categories PTA/hora 5 hores 5,5 hores  
Capatàs 960 4.800 5.280  
Collidor/a major 18 anys 880 4.400 4.840  
Collidor/a menor 18 anys 788 3.940 4.334  
2. En tots els salaris indicats, s'entenen incloses les parts proporcionals corresponents a les gratificacions extraordinàries, diumenges i dies festius.  
Article 7è. Retribucions per al treball a preu fet.  
7.1. En el primer any de vigència d'aquest conveni s'aplicaran dues taules de preus distintes del treball a preu fet, una d'elles per a les províncies de València i Alacant i l'altra per a la de Castelló.  
 Pessetes quilo Pessetes quilo  
Varietats València-Alacant Castelló  
Satsuma, clasellina i similars 10,30 9,95  
Clemenules, oroval i similars 11,10 10,75  
Clementina fina i similars 12 11,70  
Navel, navelina i similars 6,30 6,10  
Sal·lustiana, valències i similars 6,50 6,15  
Clemenvilla i similars 10 10  
7.2. Per al segon any de vigència s'unifiquen els preus del preu fet províncies d'Alacant, Castelló i València.  
Aquests preus seran els resultants d'actualitzar la taula de preus de del treball a preu fet de València i Alacant que regeixen en el primer any de vigència d'aquest conveni, en el mateix percentatge que s'incrementarà el IPC interanual, en el període comprés entre l'1 de setembre de 1995 i el 31 d'agost de 1996.  
7.3. El treball a preu fet o escarada es regularà per les següents normes:  
1. No es practicarà el treball a preu fet quan existesca atur agrari registrat oficialment en l'INEM, en la localitat en què haurà d'efectuar-se la recol·lecció. Serà considerat treballador agrícola aturat aquell que acredite la seua condició agrària.  
2. Quan la quantitat de fruita recol·lectada, la insuficiència del personal per a la collita, les circumstàncies atmosfèriques o la situació comercial, determinen la realització del treball a preu fet, s'abonaran els salaris per quilogram recol·lectat de les diferents varietats de cítrics que figuren en les taules a l'efecte d'aquest article. La recol·lecció de la fruita es realitzarà correctament, sense danyar-la, de manera que no es perjudique la seua posterior comercialització.  
3. En el cas que hom haja treballat a preu fet, posant-hi la normal diligència en la recol·lecció, el treballador tindrà dret de percebre, com a mínim, les hores realment treballades, corresponents a la seua categoria professional. Si el treball a preu fet hagués de ser suspès després del seu inici i abans que hagués transcorregut la meitat de la jornada a causa de la pluja o d'altres accidents climàtics, s'abonarà als treballadors, si més no, la meitat del jornal. En el supòsit que l'esmentada suspensió es produesca una vegada ultrapassada la meitat de la jornada laboral, els treballadors percebran el 100% del salari diari fixat en aquest conveni col·lectiu, si l'import del treball a preu fet fóra inferior.  
4. Les parts firmants d'aquest conveni col·lectiu expressen la seua voluntat que el treball a preu fet es duga a cap únicament quan les circumstàncies del clima, la condició de la fruita i les exigències comercials dels mercats plantegen requeriments de producció que hagen de ser atesos adequadament mitjançant aquesta modalitat de treball remunerat a escarada. En tot cas, els sindicats realitzaran en les localitats en què escaiga les gestions dirigides perquè els collidors contractats per altres empreses, que estiguen temporalment aturats, puguen treballar en aquelles empreses que recol·lecten cítrics a preu fet.  
Article 8è. Revisió  
En el segon any de vigència del conveni, que comprèn de l'1 de setembre de 1996 al 31 d'agost de 1997, els salaris s'incrementaran sobre els del primer any de vigència d'aquest conveni per a València i Alacant, amb el mateix percentatge en què ho farà el IPC interanual de l'1 de setembre de 1995 al 31 d'agost de 1996.  
Article 9è. Suspensió del treball per pluja o altres accidents climatològics.  
Als collidors se'ls abonarà el 50% del salari, si havent-se presentat al tall o lloc de treball, havia de ser-hi suspès abans del seu començament o transcorregudes dues hores de treball. Si es treballés més de dues hores i s'hagués d'interrompre el treball per les expressades causes climatològiques, es percebrà el salari complet.  
Article 10. Jornada de treball  
1. El treball que començarà en el tall a les 10 hores, llevat de pacte en contrari, o causes alienes a la voluntat de les parts, acabarà a les 5 de la vesprada.  
Les hores de treball que puguen realitzar-se per damunt de les 5, que és l'hora pactada, serà de lliure acceptació per empreses i treballadors, i en aquest supòsit, la sisena hora, per acord mutu es retribuirà a prorrata del jornal, amb la quantitat de 880 PTA per al collidor major de 18 anys i en la proporció corresponent per a la resta de categories.  
Al territori de Castelló, la jornada laboral normal o ordinària començarà en el tall a les 10 del matí, aquesta serà de 6 hores i s'haurà de finalitzar a les 5 de la vesprada, respectant-s'hi un descans mínim d'una hora per a dinar. Tot això, sense perjudici dels usos i costums locals de dos descansos per a fumar. El capatàs assenyalarà l'hora exacta del treball efectiu i final de jornada de treball, i serà responsable davant l'empresa de l'incompliment de l'horari i rendiment de treball del personal afectat.  
A fi que els treballadors puguen gaudir, com a temps de descans, el dissabte per la vesprada de comú acord amb llurs respectives empreses, es podrà acordar la realització de jornada intensiva, respectant-s'hi la jornada establerta per a un dia normal.  
2. Hores extraordinàries.  
Tindran aquesta consideració les hores que es treballen a partir de la sisena, en una mateixa jornada laboral i la seua retribució serà la legalment establerta, o siga, amb l'increment del 75% sobre el salari corresponent.  
Article 11. Desplaçaments  
D'acord amb allò establert en l'ordenança laboral del camp en relació amb els conceptes de plus de transport i plus de distància, les parts convenen expressament que en el supòsit que el punt de partida excedesca 5 km. de distància al lloc de treball, l'empresa facilitarà mitjà de locomoció o si no n'hi ha estarà obligada a abonar la quantitat resultant de multiplicar els quilòmetres recorreguts des del nucli urbà del punt de partida, descomptat dels dos primers, a raó de 28 PTA/km. per vehicle ocupat per quatre persones; tot allò sense perjudici de l'establert pels usos i costums vigents en cada localitat.  
Article 12. Liquidació de salaris  
La liquidació i pagament del salari tindrà lloc com estableix la normativa aplicable, puntualment i documentalment, en la data i lloc convinguts o d'acord amb els usos i costums.  
Article 13. Relació laboral  
Les empreses i els treballadors agrícoles que realitzen per a aquelles distintes tasques relacionades amb la collida de cítrics formalitzaran, quan escaiga, el corresponent contracte d'acord amb el caràcter i contingut de la relació laboral que els unesca.   
Tot això de conformitat amb el que estableix el Reial Decret 2104/84, de 21 de novembre, pel qual es regulen diversos contractes de treball de duració determinada i el contracte de treballadors fixos discontinus i de conformitat amb la resta de disposicions legals vigents.  
Article 14. Comissió paritària de vigilància  
1. Per al bon compliment i observança del que s'ha estipulat en aquest conveni, es creen comissions paritàries de vigilància en l'àmbit de comunitat, província, comarca, localitat i que tindran en tots els nivells les funcions següents:  
a) Interpretació autèntica del conveni.  
b) Estudi de l'evolució de les relacions laborals acordades entre les parts.  
c) Conciliació facultativa en els problemes col·lectius d'índole laboral que puguen sorgir.  
d) Arbitratge de les qüestions que expressament els siguen sotmeses.  
e) Determinació de l'existència d'atur en les localitats a l'efecte de l'article 7è.  
f) Qualsevol altra qüestió que per lliure acord determinen les referides comissions en el reglament que necessàriament hauran d'aprovar dins els 15 dies següents a la seua formal constitució.  
Aquestes funcions s'entenen atribuïdes sense perjudici del lliure exercici que compet a les jurisdiccions administratives i contencioses.  
2) A nivell de comunitat estarà formada per 8 vocals titulars i 8 suplents, designats per cadascuna de les parts (4 pels empresaris i altres 4 per les centrals). Els membres designats determinaran, al seu torn, mitjançant elecció, les persones del president i secretari.   
El domicili de la comissió serà, indistintament, el de totes les secretaries de la comissió: per part empresarial AICGC, c/ Monja Santa Caterina, 8.4, de València, i de les centrals: UGT-FTT, c. Arquitecte Mora, 7º-2ª, València, i la Federació del Camp de CC.OO del PV, plaça Nàpols i Sicília, 5-2º, València.   
La comissió es reunirà a petició d'almenys dos vocals dintre els 10 dies següents a la seua convocatòria, la data de reunió es concertarà per les parts de comú acord dins el susdit termini.   
En l'àmbit comarcal, es constituiran comissions compostes de 4 titulars i 4 suplents de cada representació, en les localitats de València, Castelló, Sagunt, Alzira i Gandia, i en les localitats on hi haja empreses, les comissions locals es constituiran amb 3 representants, com a màxim de cada part.   
En aquelles localitats on no tinga la seua seu social o centre de treball alguna empresa d'aquesta activitat, els treballadors constituiran la seua comissió i elevaran els problemes per a llur resolució facultativament a qualsevol de les comissions comarcals creades, o bé directament a la provincial.  
Article 15. Salut laboral  
Es posarà especial interès en la constitució i en el funcionament dels comitès de seguretat i higiene i dels vigilants de seguretat, i es crea una comissió de salut laboral d'àmbit de Comunitat Valenciana composta de forma paritària per dos membres dels sindicats i de la representació empresarial. Aquesta comissió es dotarà del corresponent reglament de funcionament.  
Article 16. Antiguitat  
A partir de l'1 d'octubre de 1991 s'estableix que s'adquirirà un any d'antiguitat per cada campanya en què es treballe, siga quina siga la duració de la campanya realitzada per cadascun dels treballadors.  
Cada quinquenni d'antiguitat adquirit donarà dret a un plus d'antiguitat del 8,33%.  
Article 17. Pas d'eventuals a fixos-discontinus  
Els treballadors/es eventuals passaran a la condició de fixos discontinus quan hauran realitzat dues campanyes de 30 dies de treball com a mínim. Quan no s'hagen realitzat els 30 dies per campanya tindran preferència per ser contractats sense pèrdua del caràcter eventual.  
Article 18. Garantia sobre ordenació del treball  
a) No contractar eventuals mentre hi haurà fixos-discontinus sense cridar.  
b) No fer hores extra els fixos-discontinus cridats mentre queden sense cridar altres d'igual condició.  
c) Cridar per ordre d'antiguitat, i donar d'alta a mesura que se'n necessiten fins que es puga esgotar la jornada, i quan això no siga possible, prescindir dels de menys antiguitat amb baixa en la Seguretat Social per disminució del producte. És a dir, els treballadors causaran altes i baixes en l'empresa en funció de la prestació laboral real i per les necessitats de la producció. Adaptant la plantilla al treball real i cursant la baixa definitiva en la campanya del personal afectat, per disminució del producte o per finalització de temporada; a fi d'afavorir que el personal que no puga treballar amb una mínima continuïtat puga accedir a altres treballs.  
d) En relació amb els treballs de posada en marxa i de finalització de campanya, s'hi seguirà l'art. 14.2 del RD 2001/1983, de 28 de juliol, sobre regulació de la jornada de treball.  
Article 19. Mobilitat geogràfica  
Els treballadors seguiran prestant els seus serveis en els mateixos termes municipals, comarques i zones de conreu on collien cítrics per a l'empresa. Qualsevol desplaçament per collir en altres demarcacions distintes exigirà el mutu acord entre empresa i collidor.  
Article 20. Equiparació salarial  
S'equipara el salari d'homes i de dones en totes les categories professionals.  
Article 21. Visites al metge  
Els treballadors tindran dret a 16 hores retribuïdes per campanya per a visites al metge de la Seguretat Social, amb un màxim mensual de 2 hores.  
Les del metge especialista seran retribuïdes sense límit quan existesca prescripció del metge d'atenció primària.  
Article 22. Permisos no retribuïts.  
Es concediran permisos no retribuïts de fins a 10 dies, ampliable per mutu acord fins a 15 dies, en aquest supòsit serà per acord entre empresa i treballador. En cada moment els permisos concedits no ultrapassaran el 5% de la plantilla. Aquests permisos s'hauran de justificar degudament.  
Article 23. Formació contínua  
Les parts firmants d'aquest conveni quant a matèria de formació contínua es regiran pels acords tripartits (Govern-CEOE-sindicats CC.OO i UGT) en aquesta matèria, o per acord sectorial agrari, bé de l'àmbit estatal subscrit o pel de comunitat autònoma que es puga subscriure.  
Article 24. Garantia salarial  
En el cas que l'IPC acumulat de setembre del 95 a l'agost del 96 siga superior al 8%, s'actualitzaran les taules salarials aplicant-hi la diferència resultant amb efecte per al segon any de vigència.  
Article 25. Excedències per maternitat  
Les excedències per maternitat podran ser sol·licitades i gaudides indistintament pel pare o la mare, per a l'atenció de fills. La duració de l'esmentada excedència podrà ser de fins a tres anys sense la pèrdua dels drets que haguessen adquirit els treballadors que es troben en aquesta situació.  
El permís per adopció serà pel mateix període que pel de maternitat o paternitat.  
La reincorporació al treball en els casos d'excedència per maternitat o paternitat durant el segon i tercer any de l'excedència serà automàtica.  
Article 26. Vinculació a normes  
Tret del que disposa aquest conveni, es mantindrà en tot el seu vigor l'establert per l'Ordenança General del Camp i per les altres disposicions vigents. Encara que aquestes normes siguen derogades, sempre que no siguen substituïdes per altres es donaran ací per reproduïdes en la seua totalitat.  
Article 27. Nomenament dels membres de la comissió paritària de vigilància:  
En compliment del que es pacta a l'art. 14 d'aquest conveni, les parts procedeixen al nomenament dels membres de la comissió paritària de vigilància per a tota la vigència d'aquest conveni.  
Pels treballadors Pels empresaris  
FTT-UGT AICGC (Comitè de Gestió)  
CC.OO-Camp  
DISPOSICIó SUPLETòRIA  
De conformitat amb el que s'ha exposat, se signa el text que antecedeix pels següents comissionats:  
Pels treballadors Pels empresaris  
FTT-UGT AICGC (Comité de Gestión)  
José Vte. Esteve Giner Rafael Capella Vilanova  
Juan Llop Simarro José Castell Navarro  
Eduardo Borja Martorell Antonio Climent Juan  
Jaume Agost Maner Vicente Fenollar Gisbert  
Ana Mª Yunta Céspedes José A. García Moreno  
Vicente Aledón Vicente Lluch Samper  
José M. Delgado Sevilla José L. Martinavarro Ferrer  
Vicente Llácer Morán Antonio MuÑoz Armero  
Ernesto Martínez Monzó Juan Manuel Vicens  
 Juan Carlos Pitarch  
 Vicente Canos  
Assessor: Assessor:  
Fernando Ballester Borreda Vicente Bru Parra  
CC.OO-Camp  
Rosa Mª Tajada Lacruz  
Higinio Gómez  
José Luis Martínez  
Xavier Badenes  
Mª José Roig  
Lluís Molina Candel  
Asesores:  
Isabel Medina Lozano  
Vicente Navalón Camarasa  
CLàUSULA ADDICIONAL úNICA:  
CLàUSULA DE NO VINCULACIó SALARIAL.  
Aquelles empreses que a l'entrada en vigor d'aquest conveni col·lectiu es troben en una situació econòmica de pèrdues que puguen danyar la seua estabilitat econòmica i repercutir en la seua competitivitat com a conseqüència de l'aplicació de l'increment salarial pactat en aquest conveni, i una vegada reconegudes i constatades pels treballadors/es i empreses, i amb la finalitat prioritària de mantenir els actuals nivells d'ocupació, podran desvincular-se de l'increment salarial pactat en aquest conveni.  
El procediment per a això serà el següent:  
1. Les empreses que vulguen acollir-se a la clàusula de no vinculació salarial ho hauran de comunicar a la comissió paritària del conveni dins els 10 dies naturals següents a la seua entrada en vigor.  
2. En l'empresa haurà d'existir la figura del representant legal dels treballadors/es, o siga, delegats de personal, comitès d'empresa o delegats sindicals.  
3. Les empreses hauran de lliurar a la representació legal dels treballadors/es i a la comissió paritària del conveni col·lectiu la documentació acreditativa de la situació que motiva la necessitat de la no vinculació.  
4. En aquesta documentació hauran de constar com a mínim els balanços i el compte de resultats auditats dels últims cinc anys, així com les previsions anuals, plans de futur, cartera de comandes i situació financera.  
5. Una vegada constatada la situació de l'empresa, la comissió paritària acordarà l'aplicació quantitativa d'aquesta clàusula de no vinculació, o siga l'increment salarial que s'aplicarà a l'esmentada empresa.  
6. En els casos de disconformitat en la comissió paritària, ambdues parts se sotmetran als tràmits de mediació i/o autoritat laboral.  
7. Els acords en aquestes empreses hauran de fer constar el percentatge d'increment salarial que seria no aplicat i les formes i els terminis de recuperació que es pacten, les taules salarials per a l'any següent es calcularan amb l'increment salarial d'aquest any aplicat.  
8. L'aplicació d'aquesta clàusula suposarà el manteniment de la totalitat de la plantilla de l'empresa durant la vigència del conveni. En cas que no es respecte aquest punt, l'empresa quedarà obligada a aplicar l'increment salarial pactat en el conveni des del primer dia de la seua entrada en vigor.